Digriet tal-Qorti tal-Ġustizzja tat-8 ta’ Frar 2024 – Tirrenia di navigazione SpA vs Il-Kummissjoni Ewropea
(Kawża C-514/22) 1
(Appell – Artikolu 181 tar-Regoli tal-Proċedura tal-Qorti tal-Ġustizzja – Għajnuna mill-Istat  – Trasport Marittimu – Servizz ta’ interess ekonomiku ġenerali – Deċiżjoni li tiddikjara l-għajnuna illegali  – Deċiżjoni li tiddikjara l-għajnuna għall-parti kompatibbli u għal parti mhux kompatibbli mas-suq intern u li tordna l-irkupru tagħha – Għajnuna għas-salvataġġ  – Kompatibbiltà mas-suq intern – Terminu ta’ sitt xhur – Proroga – Obbligu ta’ preżentazzjoni ta’ pjan ta’ ristrutturazzjoni jew ta’ likwidazzjoni  –  Linji Gwida għall-għajnuna mill-Istat għas-salvataġġ u għar-ristrutturazzjoni ta’ impriżi f’diffikultà – Eżenzjoni fiskali – Vantaġġ – Distorsjoni tal-kompetizzjoni u jippreġudikaw il-kummerċ bejn l-Istati Membri – Ħsara għall-kompetizzjoni – Tul eċċessiv tal-proċedura – Aspettattiva leġittima – Ċertezza legali  – Prinċipju ta’ amministrazzjoni tajba  –  Prinċipju ta’ proporzjonalità –  Drittijiet tad-difiża  – Obbligu ta’ motivazzjoni tal-Qorti Ġenerali  – Żball manifest ta’ evalwazzjoni – Libertà ta’ intrapriża – Dritt għall-proprjetà  – Arrikkiment indebitu – Regoli tal-Proċedura tal-Qorti Ġenerali – Produzzjoni tardiva ta’ prova)
Lingwa tal-kawża: it-Taljan
Partijiet
Appellanti: Tirrenia di navigazione SpA (rappreżentanti: A. Moriconi, B. Nascimbene u F. Rossi Dal Pozzo, avvocati)
Parti oħra fil-proċedura: Il-Kummissjoni Ewropea (rappreżentanti: inizjalment minn G. Braga da Cruz u D. Recchia, sussegwentement minn D. Recchia, aġenti)
Dispożittiv
L-appell huwa miċħud bħala manifestament infondat.
Tirrenia di navigazione SpA għandha tiġi kkundannata għall-ispejjeż.
____________
1     ĠU C 359, 19.09.2022.